১৮০,০০০ বর্গমিটার জায়গা নিয়ে নির্মিত টার্মিনালে ১৫টি গেট রয়েছে। যে সব উপাদান এখানে ব্যবহৃত হয়েছে, সেগুলো চীন থেকে প্রস্তুত করা। এখানে শুধু একসাথে স্থাপন করা হয়েছে এগুলোকে। এই বিমানবন্দরটি বছরে ৯ মিলিয়ন যাত্রী এবং ৮০,০০০ টন কার্গো ব্যবস্থাপনায় সক্ষম। সিএসসিইসি কর্মকর্তাকে উদ্ধৃত করে এ তথ্য জানিয়েছে পিপলস ডেইলি। টার্মিনালের মধ্যে চার-তারকা হোটলও রয়েছে একটি। এছাড়া রয়েছে ডিউটি ফ্রি দোকান, ফুড কোর্ট এবং ৪২টি ইমিগ্রেশান কাউন্টার। নতুন বিমানবন্দর প্রধান সব রকমের বড় বড় বিমান যেমন এয়ারবাস এ৩৮০ এবং এ৩৫০ এবং বোয়িং ৭৪৭-৮ ধরনের বিমানগুলোকেও সেবা দিতে পারবে। তৃতীয় একটি রানওয়ের নির্মাণকাজও চীনা নির্মাতাদের একটি গ্রুপকে দেয়া হয়েছে। করাচি-ভিত্তিক ইংরেজি ভাষার দৈনিক দ্য এক্সপ্রেস ট্রিবিউন গত বছরের এপ্রিলে এক রিপোর্টে জানায় যে, নতুন বিমানবন্দরটি চীনা প্রেসিডেন্ট শি জিনপিংয়ের নামে নামকরণ হতে পারে। পাকিস্তানের প্রধানমন্ত্রীর দফতরের একটি ঘনিষ্ঠ সূত্র জানান যে, প্রেসিডেন্ট শি এবং দুই দেশের সম্পর্ককে সম্মান জানাতেই পাকিস্তানের তৎকালীন প্রধানমন্ত্রী নওয়াজ শরীফ এই সিদ্ধান্ত নিয়েছিলেন। পরে অবশ্য পাকিস্তানের বিমান কর্তৃপক্ষ ওই রিপোর্টকে প্রত্যাখ্যান করেন। তারা জানান, পাকিস্তানের প্রথম প্রধানমন্ত্রী লিয়াকত আলী খানের নামে ওই বিমানবন্দরের নামকরণ করা হবে। এর আগে, আন্তর্জাতিক গণমাধ্যম এবং রয়টার্সসহ আন্তর্জাতিক বার্তা সংস্থাগুলো জানায় যে, গোয়াদরে নৌ ও সাবমেরিন ঘাঁটি গড়ে তোলার জন্য কাজ করছে বেইজিং। পূর্ব আফ্রিকার দেশ জিবুতির পর এটা হবে দেশের বাইরে পিপলস লিবারেশান আমির’ দ্বিতীয় সামরিক ঘাঁটি।